Girkassesykkel

En girkassesykkel er en sykkel med en girkasse for å konvertere dreiemoment og rotasjonshastighet fra kraftkilden (vanligvis rytterens ben) ved kranken til et annet forhold på baknavet. Girkassen er vanligvis montert inni rammen i eller nær kranken som et krankhusgir, og kan brukes sammen med eller i stedet for kjedegir eller navgir bak. 

Noen fordeler med girkasse er forbedret girskift, beskyttelse av giret mot skader eller eksponering mot smuss og fuktighet (som for navgir), samt at man på dempede sykler senker den ufjærede massen og øker den fjærede massen ved å flytte massen til girmekanismen mellom hjulene (i motsetning til navgir).

Noen ulemper er at det ofte kreves en spesiell ramme, kassene har høy pris, og lavere effisiens (cirka 90% for Pinion P.18) sammenlignet med navgir (~94% Rohloff Speedhub, ~90% Alfine 11) og kjedegir (~96%).

Historie 
I 1890 dukket det opp patenter for innebygde systemer for å bytte gir på sykler. I 1930-årene tilbød den tyske produsenten Adler en 3-trinns girkasse. 

I 2000-årene var det flere forsøk på å utvikle girkassesykler til utforsykling, som for eksempel Honda RN-01 G-cross som hadde et komplett innebygd kjedegir.

På slutten av 2000-årene og omtrent samtidig lanserte de to tyske selskapene Schlumpf og Hammerschmidt kranksatser med to gir og bare ett krankdrev. 

I 2010-årene lanserte tyske Pinion sitt girkassesystem, som sammen med Rohloff sine navgir er premiumløsninger markedsført for langdistanse sykkelturisme i svært krevende terreng.

Varianter 
Minst tre forskjellige girløsninger har blitt brukt:

 Planetgir, samme prinsipp som i navgir
 Rettskåret drev, som i de fleste girkasser på biler
 Kjedegir, som på mange tråsykler, men et helt lukket system på en girkassesykkel

Galleri

Se også 
 Sykkeldrivverk

Referanser

Eksterne lenker 
 Inside The Revolutionary Honda Bicycle Gearboxes (All 3 Generations) - CyclingAbout/

Sykler